《酬日本中岛君》
清代·吴保初

散发江湖今六载，故人京洛断知闻。妙音冷然落天际，似子犹堪张吾军。

千岩万壑望霖雨，极浦高林足暮云。苦忆西山旧时月，清光何处却逢君。

作者简介：（1869—1913）安徽庐江人，字彦复，号君遂。吴长庆子。荫生。官刑部主事，与刚毅争一案，愤而自脱公服出署。弃官后居上海，曾电请西太后归政光绪帝。后以唐才常事牵连，避往日本年余而归。工诗文，与陈衍等相酬和。有《未焚草》、《北山楼诗文集》。